ועדת העבודה והרווחה, כנסת 25, פרוטוקול מספר 151, 2024-01-23 00:00

ישראל אייכלר: שלום וברוכים הבאים לישיבת ועדת העבודה והרווחה

ישראל אייכלר:  על סדר היום תקנות החשמל (התקנת מתקן חשמלי על מאגר מים במתח אינו עולה על מתח נמוך), התשפ"ג-2023

ישראל אייכלר:  הכוונה למנוע סכנת נפשות בחיבור בין חשמל ומים

ישראל אייכלר:  אני מדבר על אנשים כמוני שלא מצויים במקצוע הזה

ישראל אייכלר:      זה הדיון השני שהוועדה מקיימת היום

ישראל אייכלר:  אמנם בדיון הקודם הזכרתי את האסון שקרה לנו אתמול קראנו פרק תהילים לרפואת הפצועים, אבל אני רוצה לומר גם עתה כמה מילים, להזכיר את הלוחמים שנפלו השם יקום דמם ולשלוח תנחומים למשפחות, לבקש רפואה שלמה לפצועים והחלמה מהירה בתוך שאר חולי ישראל ושכולם ישובו הביתה בשלום

ישראל אייכלר:       לגבי הנושא שעל סדר היום

ישראל אייכלר:  אני רוצה להעיר בשם הוועדה ולעמוד על העובדה שכבר מה-10 באוקטובר 2012 היו אמורות להגיע לאישור הוועדה התקנות לחוק החשמל, תיקון מס' 4, שכבר תוקן ב-2011

ישראל אייכלר:  זאת אומרת, אנחנו מדברים היסטוריה

ישראל אייכלר:  11 שנים חלפו ולא הבאתם את הצו הנדרש לאישור הוועדה ומה שמפריע לי זה שבינתיים מאות חשמלאים תקועים ולא יכולים להתפרנס בגלל כל מיני כללים שנקבעו שם שמונעים מחשמלאים יותר פשוטים, נקרא להם כך, שהם בדירוג יותר נמוך לעשות עבודות שהם היו יכולים לעשות

ישראל אייכלר:  אם תצטרכו הסבר, אני מוכן לפרט יותר בהמשך הדיון

ישראל אייכלר:       אני מבקש להביא מיד את הצו

איגור סטפנסקי: כבוד היושב-ראש, התקנות שבאו לדיון היום הן תקנות של משרד האנרגיה

איגור סטפנסקי:  אני לא רואה כאן מישהו ממשרד העבודה

ישראל אייכלר: אמרתי משרד האנרגיה

ישראל אייכלר:  גם אתם צריכים לאשר את התקנות או רק משרד העבודה?     

איגור סטפנסקי: רק אנחנו

ידידיה שטכלברג: המחלקה המשפטית ברשות החשמל

ידידיה שטכלברג:  חוק החשמל תשי"ד, יש בו שתי סמכויות נפרדות

ידידיה שטכלברג:  יש בו סמכות לתקן תקנות לפי החוק, לשר האנרגיה, ויש סמכות לתקן תקנות לפי החוק, לשר הכלכלה

ידידיה שטכלברג:  כל מה שנוגע לרישוי חשמלאים, זה נמצא בזרוע העבודה ואנחנו ממש לא קשורים לתקנות האלה

ישראל אייכלר: אבל הדיון כן קשור כי הזמנו גם את משרד העבודה והם צריכים להיות כאן

ישראל אייכלר:  אם הם בדרך, אני מצפה שהם יגיעו

ישראל אייכלר:  אני רוצה להביא לוועדה את הצו עד לסיום התקנות שעל הפרק

ישראל אייכלר:       נדבר על העניין הזה של פיקוח נפש שהוא מאוד חשוב, על החיבור בין חשמל ומים

ישראל אייכלר:  תאמרו מה אתם רוצים לתקן

ישראל אייכלר:  אתם יכולים להסביר לוועדה ולציבור מה הסכנה ומה הדחיפות

גל לבנט: ראש מטה רשות החשמל

גל לבנט:  לפני שמנהל מינהל החשמל ירחיב על התקנות עצמן, אני רוצה לדבר על המסגרת

גל לבנט:  אחרי שהוסבר מי מאשר באיזה נושא, בנושא הספציפי הזה אלה הכללים שלפיהם באים להקים ולהפעיל ולתחזק מיתקנים מסוגים שונים ובהקשר הזה מיתקנים על מים

גל לבנט:  חשוב להגיד שהנוסח הזה הוא מפורסם כבר לציבור והציבור מכיר אותו ורואה אותו

גל לבנט:  הוודאות שיוצרת העבודה הזאת היא קריטית ומאוד מאוד חשובה

גל לבנט:  זה היה כאמירה כללית על החשיבות של התקנות האלה ולמה הן מקדמות את השוק

גל לבנט:  זה משהו שאפשר לראות כבר היום על מאגרי מים

גל לבנט:  כשנוסעים ברחבי הארץ, רואים לפעמים שיש איזשהו שדה סולרי עליהם

גל לבנט:  המהלך שאנחנו עושים כאן עכשיו ייתן תוקף לכל השוק הזה ויעזור מאוד מאוד להמריץ את התחום

גל לבנט:       ספציפית למה שאנחנו עושים כאן, איגור יוכל להרחיב

איגור סטפנסקי: מנהל מינהל החשמל ברשות החשמל

ישראל אייכלר: תסביר לי את התפקידים

איגור סטפנסקי: רשות החשמל היא גוף סטטוטורי והרגולטור במשק החשמל

איגור סטפנסקי:  מנהל מינהל החשמל הוא התפקיד הסטטוטורי לפי חוק החשמל וחוק משק החשמל

איגור סטפנסקי:  מינהל החשמל זאת חטיבה אחת בתוך רשות החשמל

ישראל אייכלר: ומתחתיכם חברת החשמל

איגור סטפנסקי: לא

איגור סטפנסקי:  אנחנו רגולטור של חברת החשמל

איגור סטפנסקי:  רשות החשמל היא יותר רגולטור כלכלי, תעריפי

ישראל אייכלר: אתם יותר בצד המקצועי

איגור סטפנסקי: כן

איגור סטפנסקי:  המקצועי הנדסי

גל לבנט: כלכליים, משפטיים והנדסיים כאשר מינהל החשמל הייתה יחידה בתוך משרד האנרגיה

ישראל אייכלר: שעוסקת יותר בצד המקצועי של החשמל עצמו

גל לבנט: בהנדסה

ישראל אייכלר: בהנדסת החשמל

איגור סטפנסקי: בהנדסת החשמל ובוודאי בבטיחות

איגור סטפנסקי:  מכיוון שבסופו של דבר, כמו שאנחנו מבינים, מיתקן חשמל תקין הוא בטיחותי

איגור סטפנסקי:  אם הוא לא תקין, הוא לא בטיחותי

איגור סטפנסקי:  בסופו של דבר הנדסת החשמל, חוץ מהדברים ההנדסיים, כמה חשמל אתה יכול להעביר ואיזה חשמל, האיכות, האמינות וכולי, חוץ מזה יש את התקינות של מיתקן חשמל שהוא בטיחות במיתקן חשמלי למשתמשים ולציבור הרחב

ישראל אייכלר: אין לכם מחלקה מיוחדת על בקרת בטיחות

איגור סטפנסקי: בטיחות? אני

ישראל אייכלר: אתם גם המינהל וגם הבטיחות

איגור סטפנסקי: כן

ישראל אייכלר: אמרת את זה כשני תפקידים

איגור סטפנסקי: לא

איגור סטפנסקי:  אני מתכוון שתקנות החשמל הן הכללים לביצוע עבודות חשמל

ישראל אייכלר: אתם קובעים את הכללים

איגור סטפנסקי: אנחנו קובעים את הכללים

ישראל אייכלר: אתם גם מפקחים על הביצוע של הכללים

איגור סטפנסקי: נכון

איגור סטפנסקי:      עד שנת 2013 בקרב כל מי שעוסק במשק הייתה חשיבה שתקנות החשמל הקיימות הן מספיק טובות

איגור סטפנסקי:  זה היה מספיק כדי להגיע למצב בטיחותי במאגרי מים

איגור סטפנסקי:  זאת אומרת, בבריכות דגים, מיתקן חשמל בבריכת דגים, זה מספיק טוב

איגור סטפנסקי:  ב-2013 התברר שזה לא מספיק טוב

איגור סטפנסקי:  אם אתה זוכר קרה אסון ובו שלושה צעירים מקיבוץ התחשמלו בבריכת דגים

איגור סטפנסקי:  משרד החקלאות הוציא איזושהי הנחיה הנדסית מה צריך לעשות בבריכות דגים ובכל מיני מאגרי מים ואנחנו התחלנו לעבוד על תקנות החשמל כאשר מגדירים את כללי ביצוע עבודות חשמל, מגדירים את התכנון, את כללי התכנון, את כללי הביצוע, את כללי הבדיקות של מיתקני חשמל בסביבת מאגר מים

איגור סטפנסקי:      בשנת 2018 פרסמתי הנחיות של מנהל מינהל החשמל

איגור סטפנסקי:  מכיוון שאנחנו מגדירים את תהליך התקנת התקנות מאוד ארוך, פרסמנו הנחיות לביצוע עבודות חשמל במאגר מים

איגור סטפנסקי:  השוק לקח את ההנחיות האלה כאילו הן תקנות והתחילו לעבוד לפי ההנחיות

איגור סטפנסקי:  גם חברת החשמל לקחה את ההנחיות והפכה אותן לנהלים פנימיים של חברת החשמל כאשר מדובר באישור של חברת החשמל, אישור התקנה או חיבור מיתקן חשמל בסביבת מאגר מים

איגור סטפנסקי:       במשך השנים האלה קידמנו את התקנות ועכשיו אנחנו מבקשים מהוועדה לאשר אותן ולתת אפשרות לשר האנרגיה לחתום עליהן

ישראל אייכלר: מי מקריא את התקנות?     

נעה בן שבת: בדרך כלל אנחנו מקריאים אבל יש כאן הרבה מאוד מושגים מקצועיים

ידידיה שטכלברג: תקנות החשמל (התקנת מתקן חשמלי על מאגר מים במתח שאינו עולה על מתח נמוך), התשפ"ג-2024     בתוקף סמכותי לפי סעיף 13(ב() לחוק החשמל, התשי"ד-1954 (להלן – החוק), ובאישור ועדת העבודה והרווחה של הכנסת לפי סעיף 2(ב) לחוק העונשין, התשל"ז-1977, אני מתקין תקנות אלה:     פרק א': פרשנות     

ידידיה שטכלברג: בתקנות אלה –     "אמצעי מיתוג ואבטחה" – ציוד המיועד להפעלתו או ניתוקו של מיתקן חשמלי או חלק ממנו ממקור זינה

ידידיה שטכלברג:      "בית תקע" – כהגדרת ובתקן ישראלי ת"י 60309: תקעים, בתי תקע ומערכות חיבור לשימוש בתעשייה, אשר מופקד לעיון הציבור במכון התקנים הישראלי כעדכונו מזמן לזמן, והמותקן ןי הוראות התקן האמור

ידידיה שטכלברג:      "דרגת הגנה IP" – דרגות ההגנה שמספקות מעטפות לפי ת"י 60529

ידידיה שטכלברג:      "דרגת הגנה IK" – דרגת ההגנה בהתאם לתקן בינלאומי 62262 IEC

נעה בן שבת: בהמשך גם יש לנו הסבר לתקן הבינלאומי, איך אפשר לעיין בו

ידידיה שטכלברג: בסוף ההגדרות

ידידיה שטכלברג:  	 "זרם" – שיעורו האפקטיבי של זרם החשמל (rms)

ידידיה שטכלברג:      "זרם יתר" (Over current) - זרם העולה על הזרם הנומינלי של המבטח ויכול שיהיה זרם העמסת יתר או זרם קצר

ידידיה שטכלברג:      "זרם נומינלי" – הזרם שבעבורו תוכנן הציוד החשמלי

ידידיה שטכלברג:      "זרם פחת" (Residual current) – סכום וקטורי של הזרמים במוליכים חיים של מעגל, בנקודה כלשהי בו

ידידיה שטכלברג:      "זרם קצר" – (ik) (Short circuit current) – זרם יתר מתמיד המופיע כתוצאה מקצר

ידידיה שטכלברג:      "חוף" – רצועת היבשה עד מרחק של שלושה מטרים מסביב למאגר המים

ידידיה שטכלברג:      "חיבור גלווני" – כהגדרתו בתקנות החשמל (עבודה במיתקן חי או בקרבתו), התשע"ד-2014

ידידיה שטכלברג:      "חלק חי" – חלק של מיתקן חשמלי או ציוד חשמלי שמחובר למקור זינה בחיבור גלווני או השראתי, או שהוא טעון חשמל

ישראל אייכלר: מה זה גלווני?     

איגור סטפנסקי: גלווני זה חיבור בין שני חלקים מתכתיים, חיבור פיזי

איגור סטפנסקי:  אם אנחנו מדברים על ניתוק גלווני, זה ניתוק בין שני המוליכים שאין להם קשר פיזי

ישראל אייכלר: משהו מגולוון, זה כאילו משהו דבוק

איגור סטפנסקי: לא

איגור סטפנסקי:  מגולוון זה איזשהו צינור שיש עליו את השכבה של איזשהו חומר

ישראל אייכלר: אבל ה-גלווני הזה שעליו אתה מדבר הוא זה או משהו שונה?     

איגור סטפנסקי: זה שונה

איגור סטפנסקי:  שם אנחנו מדברים על איזשהו חומר שמוסיפים לאיזשהו חלק מתכתי וכאן אנחנו מדברים על חיבור גלווני

איגור סטפנסקי:  זה חיבור בין שני החלקים המתכתיים

ישראל אייכלר: טוב ששאלנו כי הייתי חושב שזה משהו מגולוון

ידידיה שטכלברג: "כבל" – מוליך יחיד מבודד שיוצר עם מעטה נוסף, או מספר מוליכים מבודדים שאוגדו בתהליך ייצורם במעטה מבדד נוסף משותף

ידידיה שטכלברג:      "לוח" – המסד והציוד החשמלי המורכב עליו להבטחה של מיתקן חשמל, לפיקוד ולבקרה, למעט בתי תקע ומפסקים שבמהלך של מעגל סופי

ידידיה שטכלברג:      "לו ח משנה" – לוח הניזון מלוח אחר

ידידיה שטכלברג:      "לוח ראשי" – לוח הניזון במישרין ממקור האספה ומיועד להזין את המיתקן בשלמותו

ידידיה שטכלברג:      "מאגר מים" – מאגר מים טבעי או מאגר מים מלאכותי, למעט בריכה כהגדרתה בתקנות החשמל (מיתקני חשמל בבריכה במתח שאינו עולה על מתח נמוך), התשס"ג-2003

נעה בן שבת: אולי כאן תגיד איפה כן חלות התקנות

ידידיה שטכלברג:  יש כבר תקנות חשמל לבריכות

ידידיה שטכלברג:  בריכה, יש בה סיכונים אחרים, יש בה כללים אחרים, ויש תקנות שקיימות

ידידיה שטכלברג:  בהגדרה הזאת אנחנו אומרים שמאגר מים הוא למעט בריכה שעליה כבר יש את התקנות מ-2003

ידידיה שטכלברג:      "מאגר מים טבעי" – מאגר המיועד למים שנוצר באופן טבעי, ובכלל זה אגם ומאגר איסוף מי גשם, אשר גובה המים שבו משתנה בהתאם לעונות השנה או למזג האוויר

ידידיה שטכלברג:      "מאגר מים מלאכותי" – מאגר המיועד למים, שאינו מאגר מים טבעי, ובכלל זה בריכת חמצון, בריכת דגים ובריכת סינון, אשר גובה המים שבו משתנה בהתאם לעונות השנה או באופן נשלט ומבוקר על ידי גורם חיצוני

ישראל אייכלר: בסעיף הקודם, אגם מים טבעי, לא כתבתך למשל מעיין

ידידיה שטכלברג: בכלל זה

ידידיה שטכלברג:  גם מעיינות

ידידיה שטכלברג:  מעיינות לא כתובים אבל בכלל זה לא בא למעט דברים אחרים

ידידיה שטכלברג:  זה רק בא לתת דוגמאות

ישראל אייכלר: אם זה בסדר, זה בסדר

ישראל אייכלר:  חשבתי שחסרה המילה הזאת

נעה בן שבת:  אני חושבת שדבר ראשון שצריך זה לאגור את המים

נעה בן שבת:  זאת לא רק הנביעה אלא גם מדובר על האגירה

נעה בן שבת:  ברגע שיש לנו אגירה שהיא לא בריכה

ישראל אייכלר: מדובר במאגר איסוף מי גשם

ישראל אייכלר:  אני מדבר על מי מעיינות

נעה בן שבת: גם מים טבעיים

ידידיה שטכלברג: אפשר להוסיף

ישראל אייכלר: מעיין המיועד למים שנוצר באופן טבעי

ישראל אייכלר:  באופן טבעי, זה גם מעיין

ידידיה שטכלברג: כן

ידידיה שטכלברג:  זה גם המעיין

נעה בן שבת: ניתנו כאן דוגמאות אבל הדגש בדוגמאות הוא שיש כאן מקום שם המים נמצאים

נעה בן שבת:  באתם לומר שגובה המים משתנה

נעה בן שבת:  אם גובה המים תמיד אחיד, אנחנו לא אמורים להחיל שם

ישראל אייכלר: מה לא?         

גל לבנט: יש את מאגר המים המלאכותי

גל לבנט:  המלאכותי נותן את ההגדרה שזה מבוקר

גל לבנט:  הגובה של המים מפוקח ומבוקר

נעה בן שבת: גובה המים משתנה גם במאגר הטבעי

ידידיה שטכלברג: במלאכותי זאת אחת משתי אופציות

ידידיה שטכלברג:  במלאכותי יכול להיות מהו שאין שם מנגנון של שליטה ובקרה, שנותנים למים להתאדות בקיץ ולהתמלא בחורף, אבל הוא יכול להיות נשלט ומבוקר

ידידיה שטכלברג:  בטבעי זה לא מבוקר ולכן ממילא זה משתנה

נעה בן שבת: אבל תמיד גובה המים משתנה

ידידיה שטכלברג: כן

ישראל אייכלר: מה קורה במקום שגובה המים קבוע? יש בריכות כאלה

נעה בן שבת: גם אם הוא קבוע, הוא יכול להשתנות

איגור סטפנסקי: אם הוא קבוע, אפשר להוסיף את המים או להוריד את המים ואז זה ישתנה

איגור סטפנסקי:  אפשר לעשות כל מיני דברים עם בריכת המאגר

ישראל אייכלר: אולי "יכול להשתנות" ולא "משתנה"

נעה בן שבת: שגובה המים בו יכול להשתנות

ישראל אייכלר: כן

ישראל אייכלר:  אני חושב כך

ישראל אייכלר:  שיהיה יותר ברור

ידידיה שטכלברג: אפשר

ידידיה שטכלברג:       "מבודד" – מופרד מסביבתו מבחינה גלוונית על ידי חומר בידוד

ידידיה שטכלברג:      "מבטח" – אמצעי הגנה המיועד להפסקה אוטומטית של זרם יתר

ידידיה שטכלברג:  מבטח יכול שיהיה נתיך או מפסק אוטומטי

ידידיה שטכלברג:      "מבנה צף" – לרבות מבנה שמעל המים המעוגן לקרקע שמתחת למים או לחוף, הכולל מיתקן חשמלי המותקן עליו

ידידיה שטכלברג:      "מובל" – צינור, תעלה, מנהרה, פרוזדור או כל מעבר אחר, המיועד להכיל מוליכים או כבלים

ידידיה שטכלברג:      "מוליך" – גוף המיועד ומתוכנן להעברת זרם חשמלי

ידידיה שטכלברג:      "מוליך הארקה" – מוליך המחבר, במישרין או בעקיפין, אלקטרודת הארקה אל אחד מאלה:     

ידידיה שטכלברג: נקודה בשיטה המיועדת להארקת השיטה

ידידיה שטכלברג:      "מוליך חיבור" – מוליך המחבר את השירותים המתכתיים הלא חשמליים של המבנה אל פס השוואת הפוטנציאלים או אל פס הארקה

ידידיה שטכלברג:      "מישור ייחוס חשמלי" – אחד מהמפורטים להלן, לפי העניין, וכפי שמוצג בתוספת:     

ידידיה שטכלברג: בעבור מבנים צפים המתוכננים לעלות ולרדת בהתאם לגובה המים (H) ובעלי יכולת טכנית להתרומם – מישור אופקי בגובה 75 סנטימטרים מעל גובה המים ובלבד שגובהו לא יפחת מ-30 סנטימטרים מעל החלק העלין של המבנה הצף

ידידיה שטכלברג: "מיתקן חשמלי" – מכלול של ציוד חשמלי קבוע או מיטלטל, במתח נמוך, המשמש לשם ייצור חשמל, הולכתו, צריכתו, צבירתו או שינויו (טרנספורמציה)

ידידיה שטכלברג:      "מיתרן חשמלי בסביבת מאגר מים" – מיתקן חשמלי אשר מותקן במאגר מים, על פני מאגר המים או בסמוך לסף גלישת המים, ובכלל זה מבנה צף

ידידיה שטכלברג:      "מכשיר חשמלי מיטלטל" – מכשיר חשמלי המיועד להעברה מקום למקום תוך שימוש תקין בו     "מנתק דו-קוטבי" – אמצעי מיתוג דו-קוטבי בעל כושר הפסקה של הזרם הנומינלי שלו

ידידיה שטכלברג:      "מעגל" – מוליכים אחידים, המותקנים יחד והמוגנים על ידי מבטח משותף

ידידיה שטכלברג:      "מעגל סופי" – מעגל חשמלי שתחילתו במבטח הקרוב ביותר במעגל למכשיר חשמלי או לבית תקע וסיומו במכשיר או בבית התקע

ידידיה שטכלברג:      "מערכת הארקה" – מערכת המורכבת מאלקטרודת הארקה, ממוליכי הארקה ומאבזרים המיועדים לחיבור ביניהם ואל הגוף המוארק

ידידיה שטכלברג:      "מפסק" – אבזר למיתוג זרם עד לערכו הנומינלי

ידידיה שטכלברג:      "מפסק אוטומטי" – מפסק בעל כושר הפסקה של זרם יתר מוגדר, הכולל מנגנון אוטומטי להפסקת מעגל או קו במקרה של זרם יתר ויכול שיופעל באופן ידני

ידידיה שטכלברג:      "מפסק פחת" - מפסק המיועד להפסקה אוטומטית של מיתקן חשמלי ממקור זינה במקרה של הופעת זרם פחת כתוצאה מקצר לאדמה

ידידיה שטכלברג:      "מקור זינה" – גנרטור, שנאי, ממיר, מהפך, מיישר זרם, תא ראשוני או מצבר, הכול לפי העניין

ידידיה שטכלברג:      "משטח שווה פוטנציאלים" - משטח מוליך שעליו או בתוכו מותקנים מוליכים או כבלים, חלק של מיתקן חשמלי או כל שירות מתכתי, אשר נמצא בעומק מרבי של 7

ידידיה שטכלברג: 5 סנטימטרים מהמשטח עליו יכול להימצא אדם ואשר מטרתו, בין השאר, הקטנת מתח מגע ומתח צעד

ידידיה שטכלברג:      "מתח נמוך" – מתח בין המוליכים העולה על 24 וולט ואינו עולה על 1000 ולט

ידידיה שטכלברג:      "מתח נמוך מאוד" – מתח בין מוליכים שאינו עולה על 24 וולט

ידידיה שטכלברג:      "סף גלישת המים" – נקודה בחוף אליה המים עשויים להגיע כאשר הם נמצאים בגובה המרבי האפשרי

ידידיה שטכלברג:      "פס הארקה" – פס המשמש לחיבור מוליכי הארקה

ידידיה שטכלברג:      "פס השוואת פוטנציאלים" – פס שאליו מתחברים מוליכי הארקה ומוליכי חיבור, אשר יכול לשמש גם כפס הארקה

ידידיה שטכלברג:      "פתיל" – גיד כפיף או כמה גידים כפיפים מבודדים, שזורים יחד או לא שזורים, המאוגדים במעטה חיצוני משתף או המחוברים ביניהם

ידידיה שטכלברג:      "ציוד" – פריטים המהווים מיתקן חשמלי או חלק ממנו

ידידיה שטכלברג:      "סוג |", "סוג ||" ו-"סוג |||" – (סוגי ציוד) כהגדרתם בתקנות החשמל (הארקות ואמצעי הגנה מפני חישמול במתח עד 1000 וולט), התשנ"א-1991

ידידיה שטכלברג:      "קו" – קבוצת מוליכים המחברים מקור אספקה או מקור זינה, ישירות או דרך מבטח, ללוח חשמל אחד או יותר, או למהפך

ידידיה שטכלברג:      "שירות מתכתי" – חלק מתכתי במיתקן חשמלי או בקרבתו או בסביבתו, העלול להעביר פוטנציאל

ידידיה שטכלברג:      "שינוי יסודי" – שינוי מהשינויים המפורטים להלן:     

ידידיה שטכלברג: שינוי באמצעי מיתוג או אבטחה או בשיטת ההגנה של המיתקן

ידידיה שטכלברג: שינוי בחתך המוליכים, בחומר המוליכים, בבידוד המוליכים או בצורת התקנתם

ידידיה שטכלברג:      "תקן" – כמשמעותו בחוק התקנים, התשי"ג-1953

נעה בן שבת: אני רוצה לשאול לגבי (2), שינוי באמצעי מיתוג או אבטחה

נעה בן שבת:  הרי יש לנו הגדרה של אמצעי מיתוג ואבטחה

נעה בן שבת:  אני חושבת שזה צריך להיות מיתוג ואבטחה

נעה בן שבת:  לא "או" אלא "ו"

איגור סטפנסקי: כן

ידידיה שטכלברג: "ת"י 60529" – תקן ישראלי ת"י 60529 – דרגות הגנה שמספקות מעטפות (קוד IP), אשר מופקד לעיון הציבור במכון התקנים הישראלי, כעדכונו מזמן לזמן

ידידיה שטכלברג:      "תקן בין-לאומי 62262 IEC" – UEC 62262 – Degrees of protection provide by enclosures for equipment against external mechanical impacts, כעדכונו מזמן לזמן, אשר מופקד לעיון הציבור במכון התקנים הישראלי ובמשרדי רשות החשמל

ישראל אייכלר: אתה יכול לתרגם את הסעיף הזה?     

ידידיה שטכלברג: דרגות הגנה מסופקות על ידי מעטפות, מארזים, להגנה מפני פגיעות מכניות

ישראל אייכלר: השפעות

ידידיה שטכלברג: כן

ידידיה שטכלברג:  השפעות מכניות

נעה בן שבת: עד עכשיו עסקנו בהגדרות שישמשו אותנו עכשיו אבל התקנות האלה מגיעות לאישור הוועדה בגלל החובות וההשלכות הפנימיות שיש למי שלא עומד בחובות

נעה בן שבת:  במהלך הסעיפים נראה הוראות שיבהירו לנו מי אחראי להתקנה באיזו דרך ובהמשך, בסוף, נראה סעיף שמפרט אחר כך את כל האחריויות לפי כל גורם, איזו אחריות יש לו בנוגע לתקנות האלה

ידידיה שטכלברג: גם מה שמנוסח כאן, בסוף ייכלל בתקנות של חלוקת האחריות

אלכסנדר לובוצקי: המוסד לבטיחות ולגהות, מדריך ארצי לבטיחות בחשמל

אלכסנדר לובוצקי:  בהגדרות יש הגדרה של מתח נמוך מאוד עד 24 וולט שבחוק החשמל כתוב עד 50 וולט וזה יכול לבלבל את הציבור

איגור סטפנסקי: בתקנות החשמל, יש כל מיני תקנות חשמל וההגדרה של מתח נמוך מאוד יש בכל מיני תקנות כאשר לפי מיתקן החשמל, לפי מיקום התקנתו ולפי הייעוד שלו יש הגדרות שונות

איגור סטפנסקי:  יש 24 וולט וכאן זה 24 וולט כי המיתקן על המים הוא יותר מסוכן ממיתקן אחר

איגור סטפנסקי:  בתקנות אחרות יש גם 50 וולט מכיוון ששם פחות מסוכן

ישראל אייכלר: זה לא על מים

איגור סטפנסקי: זה לא על מים

איגור סטפנסקי:  אנחנו מחמירים יותר מכיוון שכאן הסביבה יותר אגרסיבית ויותר מסוכנת

אלכסנדר לובוצקי: השאלה שלי הייתה האם זה במודע או בטעות

ישראל אייכלר: הם מחמירים בגלל שאלה מים

אלכסנדר לובוצקי: אני יודע

אלכסנדר לובוצקי:  רק רציתי לברר

ידידיה שטכלברג: פרק ב': התקנת ציוד     

ידידיה שטכלברג: לא יתכנן אדם מיתקן חשמלי בסביבת מאגר מים, לא יתקינו, לא יפקח על התקנתו ולא יבדוק אותו, אלא אם כן הוא חשמלאי בעל רישיון מתאים לפי תקנות החשמל (רישיונות), התשמ"ח-1985

נעה בן שבת: אלה למעשה אותן תקנות שבאחריות זרוע העבודה

נעה בן שבת:  הן בהסדר הישן אבל לגבי ההסדר החדש עוד לא נבחן התוקף כי טרם הגיע הצו המעודכן

ישראל אייכלר: הנה הנקודה שהעליתי בפתיח

ישראל אייכלר:  אני לא רוצה שתמנעו מאנשים, מחשמלאים, לעשות את מלאכתם בגלל שלא הבאתם תקנות חדשות

ידידיה שטכלברג: שוב, זה גוף אחר

נעה בן שבת: אני לא יודעת אם הם מונעים מאנשים אבל הם כרגע פועלים לפי תקנות קיימות והתקנות הקיימות, יכול להיות שהן לא מעודכנות

נעה בן שבת:  החשיבה בעקבות ועדת זיילר הייתה שצריך לעדכן אותן ושצריך לעדכן את ההתאמות

ישראל אייכלר: אבל לא עדכנו

איגור סטפנסקי: דווקא בגלל זה כתבנו - לא פירטנו בדיוק איזה רישיון צריך להיות - בעל רישיון מתאים לפי תקנות החשמל

איגור סטפנסקי:  ברגע שתקנות החשמל (רישיונות) יהיו מעודכנות או יהיה איזשהו שינויז באופן אוטומטי זה ייכנס גם לתקנות

ישראל אייכלר: אני אומר לפרוטוקול שאני מחכה לשינוי

ידידיה שטכלברג: אני רוצה לומר שגם אם לא היינו מביאים היום את התקנות ולא היינו עושים שום דבר, התקנות ההן עדיין חלות

ידידיה שטכלברג:  זה לא שהתקנות האלה מוסיפות על זה משהו

אלכסנדר לובוצקי: נכון להיום בגדול זה לא מונע שום דבר מאף אחד

אלכסנדר לובוצקי:  התקנות הנוכחיות של הרישיונות, לא מונעות מחשמלאים בדרגות המתאימות לעבוד

ישראל אייכלר: אמרת בדרגות המתאימות

ישראל אייכלר:  השאלה מי קובע מה זאת דרגה מתאימה

אלכסנדר לובוצקי: גודל המיתקן קובע מה הדרגה המתאימה

ישראל אייכלר: יש כאן בעיה שנתקלנו בה כוועדה

ישראל אייכלר:  אלפי חשמלאים שמונעים מהם לעסוק בכל מיני עבודות שהם יכולים לעשות וראוי שיתפרנסו מהן

ישראל אייכלר:  מונעים בגלל סיבות שלא נוגעות שאינן נוגעות למיתקן

ישראל אייכלר:  אמרתי את זה בצורה הכי עדינה שאפשר

אלכסנדר לובוצקי: אני חלק מועדה שדנה ברישיונות החדשים

אלכסנדר לובוצקי:  השינוי הוא לא ממש מהותי

ישראל אייכלר: אם כן, למה אתם לא מביאים את זה?     

אלכסנדר לובוצקי: לא בידיים שלי

ישראל אייכלר: מה אמרת התפקיד שלך? אתה מהרשות?     

אלכסנדר לובוצקי: לא מהרשות

אלכסנדר לובוצקי:  אני מהמוסד לבטיחות ולגהות

ישראל אייכלר: אתם לא ממונים על הדבר הזה

אלכסנדר לובוצקי: לא ממונים

אלכסנדר לובוצקי:  אני פשוט חבר בוועדה

ישראל אייכלר: לה אתה מוצא מקום להגן על זה? למה אתה מוצא מקום להגן על עיוות שקיים כשאתה עוסק בבטיחות וגהות ולא עוסק בדבר הזה?     

אלכסנדר לובוצקי: אני כן עוסק בדבר הזה כאחראי על תחום הבטיחות בחשמל

ישראל אייכלר: בסדר

ישראל אייכלר:  לא קשור למה שאני אמרתי

ישראל אייכלר:  אף אחד לא נכנס לשאלה של הבטיחות

ישראל אייכלר:  זה שלכם

ישראל אייכלר:  אני נכנסתי לעניין של זכות העבודה, של זכויות העובד

ישראל אייכלר:  הזכות לפרנסה וחופש העיסוק

ישראל אייכלר:  זה נושא אחר שהוא לא בתחום החשמל

ישראל אייכלר:  זה בתחום זכויות העובד

ידידיה שטכלברג: מתכנן המיתקן יתאים את הציוד לדרישות התקן החל עליו, כעדכונו בעת תכנן המיתקן, ולתנאים הקיימים במקום התקנתו של המיתקן, ובכלל זה לרטיבות, לסכנה של פגיעות מכאניות, להשפעה כימית, לאש, לסכנת התפוצצות, לקרינת השמש ולהצטברות אבק או לכלוך

ידידיה שטכלברג: המתכנן יתאים את הציוד הממוקם מתחת למישור הייחוס החשמלי, לעבודה מתחת לפני המים, ובכלל זה לדרגות ההגנה והאיטום המתאימות לציוד

ידידיה שטכלברג:  המתקין יוודא כי הציוד מתאים לתכנון כאמור

נעה בן שבת: אולי נוסיף לפי תקן

ידידיה שטכלברג: המתאימות לציוד לפי תקן ישראלי 60529

ידידיה שטכלברג: לוחות של מיתקן חשמלי בסביבת מאגר מים יתוכננו ויותקנו במרחק העולה על מטר וחצי מסף גלישת המים, כשחזיתם לכיוון הנגדי למאגר המים

ידידיה שטכלברג:  חלקים חיים בלוח, ובכלל זה פסי צבירה, מהדקי חיבור, מגענים ומבטחים, יותקנו בגובה העולה על 30 סנטימטרים מעל מישור הייחוס החשמלי

נעה בן שבת: הנושאים האלה של פסי צבירה, מהדקי חיבור, מגענים – אלה מונחים שמוכרים ולא צריך עבורם הגדרות

ידידיה שטכלברג: כן

ידידיה שטכלברג:  מי שעוסק בתחום מכיר אותם

ידידיה שטכלברג:  ניסיתי לכתוב הגדרה אבל אז צריך הגדרה להגדרה וזאת שרשרת

ידידיה שטכלברג: ציוד המותקן על החוף והמזין ציוד אחר, יתוכנן ויותקן במרחק העולה על מטר וחצי מסף גלישת המים

ידידיה שטכלברג: ציוד המותקן מעל מים     

ידידיה שטכלברג: על אף האמור בתקנת משנה (א), ציוד שלפי התכנון ייעודו דורש התקנה בגובה נמוך מהאמור בתקנת משנה (א), ושאינו חשוף להתזת מים בלחץ העולה על 12

ידידיה שטכלברג: 5 ליטר/דקה בקוטר הפייה 6

ידידיה שטכלברג: 3 מילימטרים בהתאם לת"י 60529, יתוכנן ויותקן בגובה שלא יפחת מ-25 סנטימטרים מעל המבנה הצף ובלבד שדרגת ההגנה תהיה 55IP לפחות, ואם קיים כיסוי שמגן בפני התזת מים על הציוד – תהיה דרגת ההגנה 44IP לפחות

ידידיה שטכלברג: המתכנן יתכנן את הציוד שמרכיב את המיתקן החשמלי בסביבת מאגר מים בהתאם לדרגת ההגנה הנדרשת במקום ההתקנה ולייעודו, והוא יותקן בהתאם

נעה בן שבת: צריך להגיד דרגת ההגנה והאיטום

ידידיה שטכלברג: לדרגות ההגנה והאיטום הנדרשות במקום ההתקנה ולייעודו לפי ת"י 60529 והוא יותקן בהתאם

ידידיה שטכלברג: מתקין מובל, לשם זינת מיתקן חשמלי המותקן במבנה צף, יתקינו באופן המונע סיכון בשל תנו עתה מים או שינויים בגובה המים

ידידיה שטכלברג: התקנת כבלים במעגל סופי או קו     

ידידיה שטכלברג: כבל המחבר ציוד חשמלי המו תקן במבנה צף או במבנה הנמצא מתחת למים יהיה גמיש

נעה בן שבת: בסעיף קטן (ג) רצינו לבקש שתכתבו את זה קצת שונה כדי שיהיה ברור מה דרגת ההגנה

נעה בן שבת:  האם מדובר על אותן דרגות הגנה שהיו

נעה בן שבת:  הייתה לכם איזו הצעה לקרוא את זה קצת אחרת

נעה בן שבת:  לומר שכבל כאמור בתקנה זו יתאים למקום ההתקנה וייעודו

ידידיה שטכלברג: בדיוק

ישראל אייכלר: תאמר שוב כדי שיהיה ברור

ידידיה שטכלברג: פסקה (ג): כבל כאמור בתקנה זו יתאים למקום ההתקנה ולייעודו

ישראל אייכלר: מורידים את המילים סוג ודרגת ההגנה

ידידיה שטכלברג: כן

נעה בן שבת: כי זאת המשמעות, שזה יתאים, מהבחינה הזאת, מבחינת דרגות ההגנה

נעה בן שבת:  היה חשוב לכם לומר את דרגות ההגנה והאיטום?     

ידידיה שטכלברג: לא

ידידיה שטכלברג:  זה בסדר

איגור סטפנסקי: זה ברור, חוץ מזה שיש תקנות מיוחדות לכבלים, יש את תקנות החשמל (התקנת כבלים במתח נמוך) ושם יותר מפורט כל מה שקשור לסוג הכבל ומיקום ההתקנה שלו וכולי

ידידיה שטכלברג: תיל קשירה לכבל כאמור בתקנה זו יהיה מבודד או עשוי מחומר שאינו מוליך זרם

ידידיה שטכלברג: ציוד הנמצא מתחת לפני המים או צף על המים יוזן באמצעות בית תקע המותאם לתנאים הקיימים במקום ההתקנה, לרבות דרגת ההגנה IP ודרגת ההגנה IK המתאימות למקום ההתקנה, לפי העניין

ידידיה שטכלברג:  בסמוך לציוד כאמור ובמקום הנראה לעין ממנו יתוכנן ויותקן אמצעי מיתוג ואבטחה המאפשר את ניתוק הציוד מהזינה ללא הוצאת תקע

נעה בן שבת: אם בתקנות הקודמות דיברתם על איך מתקנים, אתם אומרים כאן שאם יש תקלה, איך אפשר מיד לנתק את הזרם

ידידיה שטכלברג: כן

ידידיה שטכלברג: מכשיר חשמלי מיטלטל ידני המהווה חלק מהציוד ממנו מורכב מיתקן חשמלי ואשר ייעשה בו שימוש על פני המים או בקרבתם, יהיה ציוד מסוג || או מסוג |||

ידידיה שטכלברג: בית תקע במכשיר חשמלי מיטלטל ידני יוגן באמצעות מפסק פחת הפועל בזרם פחת העולה על 0

ידידיה שטכלברג: 03 אמפר

ישראל אייכלר: אתם מדברים על מכשיר חשמלי, אתם מדברים על קשר עם מים

ישראל אייכלר:  לא כל מכשיר חשמלי

ידידיה שטכלברג: כן

נעה בן שבת: המכשיר החשמלי הוא מכשיר רגיל אבל אתם מחברים, בגלל שהוא מתחבר למיתקן מים, נעשה בו שימוש על פני המים וקרבתו, הוא צריך להיות בהגנות מיוחדות

ידידיה שטכלברג: כן

ישראל אייכלר: זה מה שאמרתי לפרוטוקול

ישראל אייכלר:  שיהיה ברור שלא כל מכשיר

ידידיה שטכלברג: פרק ג': הארקות ואמצעי הגנה בפני חישמול     

ידידיה שטכלברג: הגנה בפני חישמול למיתקן חשמלי בסביבת מאגר מים תהיה כנדרש לפי תקנות החשמל (הארקות ואמצעי הגנה מפני חישמול במתח עד 1000 וולט), התשנ"א-1991

ידידיה שטכלברג: בנוסף לאמור בתקנות משנה (א) ו-(ב), לפי העניין, מעגל סופי במיתקן חשמלי בבריכות דגים, ובכלל זה מעגל המזין מיתקן האכלה לדגים וחמצניות, יוגן על ידי מפסק פחת הפועל בזרם פחת העולה על 0

ידידיה שטכלברג: 03 אמפר כהגנה נוספת

ישראל אייכלר: כמה הפחת בבית רגיל?     

איגור סטפנסקי: 0

איגור סטפנסקי: 03 אמפר

ישראל אייכלר: אותו הדבר

איגור סטפנסקי: כן

ידידיה שטכלברג: מוליך הארקה     

ידידיה שטכלברג: בעת תכנון מיתקן חשמלי בסביבת מאגר מים, המתכנן יתאים את מוליך ההארקה וחיזוקו מבחינת עמידות במאמצים תרמיים ואלקטרודינמיים לעוצמת זרם הקצר המרבי הצפוי לעבור דרכו, מבלי לגרום לו נזק ומבלי לסכן את סביבתו

ידידיה שטכלברג: מוליך הארקה המחובר לגוף המתכתי של ציוד חשמלי ולשירות מתכתי המותקן במבנה צף או במבנה הנמצא מתחת למים יהיה מוליך מבודד מנחושת

איגור סטפנסקי: מבודד, זאת אומרת שיש את השכבה של בידוד

ידידיה שטכלברג: פס הארקה בלוח משנה יחובר אל פס השוואת פוטנציאלים או אל פס הארקה בלוח ראשי באמצעות מוליך הארקה מבודד, רציף ובעל שטח חתך מתאים

נעה בן שבת: גם זה מונח שאתם משתמשים בו

ידידיה שטכלברג: כן

ידידיה שטכלברג:  כשאת חותכת כבל, לא כל השטח הוא המוליכים לא יש גם את המעטפת וכולי

ידידיה שטכלברג:  בגדול זה השטח שמוליך

ידידיה שטכלברג: חיבור לפס השוואת פוטנציאלים     במיתקן חשמלי בסביבת מאגר מים כל השירותים המתכתיים, לרבות קונסטרוקציה, מבנים, ארונות, צנרת, מכלים וגופים מתכתיים, וכל חלק מתכתי שיכול להופיע עליו מתח, יחוברו באמצעות מוליך חיבור אל פס השוואת פוטנציאלים

ידידיה שטכלברג: מתכנן מיתקן חשמלי בסביבת מאגר מים יתכנן, ומתקין מיתקן חשמלי כאמור יתקין, משטח שווה פוטנציאלים אשר יחובר למערכת הארקה של המיתקן החשמלי

ידידיה שטכלברג:  משטח כאמור יחובר בנוסף לכל השירותים המתכתיים הנמצאים בסביבתו, לקונסטרוקציה ולכל ציוד ממתכתי אחר שיכול להימצא תחת מתח

ידידיה שטכלברג: משטח שווה פוטנציאלים כאמור יתוכנן ויותקן באופן שיבטיח השוואת פוטנציאלים ברדיוס של מטר אחד

נעה בן שבת: זה צריך להיות על אף האמור בתקנת משנה (א) ו-(ג)

ידידיה שטכלברג: כן

ידידיה שטכלברג:  אפשר להוסיף

ידידיה שטכלברג:  (ב) ו-(ג) הם התנאים איך בדיוק עושים, המאפיינים והתכונות

ידידיה שטכלברג:  והחובה היא ב-(א)

נעה בן שבת: בסדר

נעה בן שבת:  זה יישאר (א)

נעה בן שבת:  אולי נאמר ב-(ד) שאין חובה לתכנן ולהתקין משטח שווה פוטנציאלים בהתאם להוראות תקנה זו, כי כל התקנה עוסקת בהוראות

ידידיה שטכלברג: כן

ידידיה שטכלברג:  בסדר

ידידיה שטכלברג:  בהתאם לתקנה זו

נעה בן שבת: אולי תוכל להקריא את התקנה כפי שהיא עכשיו

נעה בן שבת: מטח שווה פוטנציאלים כאמור יתוכנן ויותקן באופן שבו הוא יחובר אל פס השוואת פוטנציאלים של המיתקן החשמלי באמצעות מוליך הארקה שזור, עשוי נחושת, מבודד, בעל שטח חתך מינימאלי של 10 מילימטרים רבועים לפחות או באמצעות מוליך הארקה עשוי מפלדה מגלוונת

נעה בן שבת:      פרק ד': הוראות שונות     

נעה בן שבת: מיתקן חשמלי בסביבת מאגר מים, על כל חלקיו, ייבדק על ידי בעל רישיון "חשמלאי בודק" המתאים לגודל המיתקן, לפי תקנות החשמל (רישיונות), התשמ"ח-1985, לאחר התקנתו ולפני הפעלתו הראשונה, וכן לאחר ביצוע כל שינוי יסודי בו ולפני הפעלתו לאחר ביצוע שינוי כאמור

נעה בן שבת:  בבדיקה כאמור יבדוק הבודק שהמיתקן הותקן לפי הוראות תקנות אלה ושאין בו כדי לסכן את בטיחות הציבור

נעה בן שבת: אתם תוכלו להסביר בבקשה למה בהתחלה, בנוסח המקורי של התקנות, דובר על בדיקה אחת לשנה? אולי תוכלו להסביר מדוע עכשיו זה אחת לשש שנים

איגור סטפנסקי: כן

איגור סטפנסקי:  תמיד אנחנו הולכים להחמיר ואכן בהנחיות זה היה יותר מחמיר והייתה בדיקה פעם בשנה

איגור סטפנסקי:  אחר כך עשינו את הסיורים ואת הבדיקות בשטח וראינו שאפשר להקל על הציבור

איגור סטפנסקי:  אם במקום יש שבע-שמונה בריכות דגים, כל שנה להזמין את החשמלאי בודק לבדוק זה מהווה נטל וגם אין צורך לעשות זאת

איגור סטפנסקי:  לכן החלטנו על הקלה מצד אחד, כך שהבדיקה תהיה פעם בשש שנים כמו בתקנות מיתקן חשמל בבריכות – יש לנו תקנות כאלו, כמו למשל קאונטרי קלאב, בריכות שחייה וכולי, שם הבדיקה היא פעם בשש שנים

איגור סטפנסקי:  יחד עם זאת אתם תראו שיש תקנה נוספת לפיה כל שנה צריכה היו ת תחזוקה על ידי חשמלאי ראשי

איגור סטפנסקי:  זאת אומרת, זאת מעין תחזוקה תקופתית כאשר יש מישהו שכל שנה מסתכל על המיתקן ומתחזק אותו באופן תקין

איגור סטפנסקי:  החלטנו שאפשר לתת את זה

ישראל אייכלר: מה ההבדל בין חשמלאי ראשי לחשמלאי בודק?     

איגור סטפנסקי: חשמלאי בודק הוא סוג רישיון של חשמלאי, זה לפי תקנות רישיונות

איגור סטפנסקי:  רישיון נותן אפשרות לחשמלאי לבדוק את המיתקנים ולהוציא דוחות בדיקה

איגור סטפנסקי:  חשמלאי ראשי הוא החשמלאי שמבצע עבודות חשמל אבל אין לו זכות לבדוק

ישראל אייכלר: מה ההגדרה של הבודק? מה הוא צריך לדעת

ידידיה שטכלברג: יש שלושה סוגים של בודקים

ידידיה שטכלברג:  יש בודק סוג 1, סוג 2 וסוג 3

ידידיה שטכלברג:  תלוי אם הוא מהנדס או הנדסאי

איגור סטפנסקי: זה מוגדר בתקנות חשמל (רישיונות) מ-1975 ולפי החלטת הממשלה זה עבר ממשרד האנרגיה למשרד העבודה

איגור סטפנסקי:  שם מוגדרים נדמה לי 12 סוגי רישיונות כאשר שלושה מהם אלה רישיונות חשמלאי בודק כאשר יש סוג 1, סוג 2 וסוג 3

איגור סטפנסקי:  סוג 1 למשל יכול להיות הנדסאי

איגור סטפנסקי:  הנדסאי יכול להיות החשמלאי בודק סוג 1

איגור סטפנסקי:  סוג 2, נדמה לי שגם הוא הנדסאי

אלכסנדר לובוצקי: סוג 2 ו-3 זה מהנדס

איגור סטפנסקי:  שם זה לפי גודל המיתקן

איגור סטפנסקי:  למשל חשמלאי בודק סוג 3, יש לו זכות לבדוק כל מיתקן, בכל המתחים ובכל גודל

איגור סטפנסקי:  סוג 2 פחות וסוג 1 עוד פחות

ישראל אייכלר: חשמלאי ראשי?     

איגור סטפנסקי: חשמלאי שהוא לא בודק

ישראל אייכלר: מה הדרגות?     

איגור סטפנסקי: הדרגה שלו היא לימודי מקצוע

איגור סטפנסקי:  העניין הוא שחשמלאי ראשי בעת התחזוקה עושה פלוס-מינוס את אותן בדיקות אלא שאין לו זכות להוציא דוח בדיקות

איגור סטפנסקי: הוא עושה מדידות במסגרת התחזוקה

איגור סטפנסקי:  הוא בעצם צריך למדוד את הנתונים החשמליים ולהגיד אם צריך לתחזק משהו, אם צריך לתקן משהו, לעשות משהו או לא

ישראל אייכלר: לשם השוואה, אדם שבודק מעליות, מה הדרגה שלו?     

אלכסנדר לובוצקי: קורס

איגור סטפנסקי: זה קורס

איגור סטפנסקי:  זה משרד העבודה ולא אנחנו

ידידיה שטכלברג: שהבדל המעשי מבחינת בעל המתקן הוא שיש הרבה פחות בודקים מאשר חשמלאים ראשיים וממילא להזמין בדיקה זה הרבה יותר יקר מאשר להזמין חשמלאי ראשי

ידידיה שטכלברג:  חשמלאי ראשי צריך לעבור קורס

ישראל אייכלר: מבחינה בטיחותית החשמלאי הראשי יכול להיות אחראי בדיוק כמו החשמלאי?     

ידידיה שטכלברג: לא, לא בדיוק

ידידיה שטכלברג:  לכן אחת לשש שנים כן צריך חשמלאי בודק אבל הוא מספיק טוב בשביל לעשות את מה שנדרש ממנו

נעה בן שבת: אחת לשש שנים

נעה בן שבת:  זה נראה טווח זמן ארוך ולכן שאלנו אם לא צריך בדיקות יותר מהירות

ישראל אייכלר: מה יקרה אם תעשו אחת לשלוש שנים? בכמה זה מייקר?     

איגור סטפנסקי: זה מייקר

ידידיה שטכלברג: פי שתיים

ישראל אייכלר: אנחנו רוצים שאף אחד לא יקבל חלילה זרם

ישראל אייכלר:  אם זה היה היום אחת לשנה ואתם מעלים את זה לאחת לשלוש שנים, זה נשמע סביר

ישראל אייכלר:  שש שנים זה כבר נראה צחוק מעבודה

גל לבנט: מקובל שהבודק מגיע אחרי תקופה ארוכה

גל לבנט:  גם ברשתות חשמל נניח, קבענו שבע שנים או שמונה שנים

גל לבנט:  בסופו של דבר ככל שהמיתקן מורכב יותר, העלויות גבוהות, ההקלה כאן והאיזון בין הבטיחות לבין העלויות של היזם, של בדיקות תקופתיות על ידי דרגות לכאורה נמוכות יותר ובדיקות עתיות על ידי דרגות גבוהות יותר ואז זה מייצר איזשהו איזון

ישראל אייכלר: אני חושב ששלוש שנים זה מספיק

אלכסנדר לובוצקי: בעקרון רוב המיתקנים נבדקים פעם בחמש שנים

ישראל אייכלר: אני מדבר כאן על משהו שנוגע לחשמל ומים, שבאופן בסיסי יש מסוכנותל

ידידיה שטכלברג: גם בתקנות בריכות זה שש שנים

ישראל אייכלר: אולי צריך גם שם לתקן

איגור סטפנסקי: תקנות בריכות שחייה בקאונטרי קלאב וכולי, בדיקה תקופתית על ידי חשמלאי בודק היא פעם בשש שנים ואין שם דרישה לתחזוקה כל שנה

איגור סטפנסקי:  כאן אנחנו נתנו את האפשרות שש שנים ויחד עם זאת כל שנה צריך לבוא החשמלאי הראשי ולעשות את המדידות ולעשות תחזוקה

ידידיה שטכלברג: בבדיקה עשינו גם בדיקות בהרבה מיתקנים

ידידיה שטכלברג:  איגור, מה נראו לך שם התוצאות?     

איגור סטפנסקי: במיתקנים החדשים זה היה מאוד איכותי ובישנים הם מתקנים, מתקנים ומתקנים במסגרת תחזוקה, במסגרת מדידות שחשמלאים מתקנים

נעה בן שבת: היו נהלים שאתה הוצאת

ידידיה שטכלברג: זה לא היה מחייב

איגור סטפנסקי: לא, שנה לא היה מחייב

ידידיה שטכלברג: שנה, זה היה בהנחיות לא מחייבות אלא המלצות

איגור סטפנסקי: כן

איגור סטפנסקי:  אלה המלצות

נעה בן שבת: הזכרת קודם שיש תקנות שמדברות על חמש שנים

איגור סטפנסקי: חמש שנים זה הגנרטורים

איגור סטפנסקי:  למשל מיתקן חשמל להתקנת גנרטורים שיש בבתים כמו גנרטור חירום וכולי

איגור סטפנסקי:  שם יש בדיקה תקופתית כל חמש שנים

איגור סטפנסקי: בית משותף זה פעם ב-10 שנים

נעה בן שבת: יש בריכות עם שש שנים, וזה מה שציינתם

איגור סטפנסקי: כן

איגור סטפנסקי:  בריכות שחייה

איגור סטפנסקי:  בריכות שחייה זו תקנה מאוד מחמירה

נעה בן שבת: מדובר על מיתקן החשמל שנמצא בבריכה

איגור סטפנסקי: כן

איגור סטפנסקי:  בריכות שחייה, מדובר על מיתקן חשמל שמותקן בבריכת שחייה, כמו קאונטרי קלאב

איגור סטפנסקי:  יש שם כל מיני משאבות מים וכולי

ישראל אייכלר: בהם החיבור עם מים?     

איגור סטפנסקי: כן

איגור סטפנסקי:  שם יש את הבדיקה כל שש שנים

איגור סטפנסקי:  בבריכות השחייה, התקנות די מחמירות

נעה בן שבת: מצד שני בריכת שחייה נבדקת על עוד עניינים ואולי יש עוד אנשים שמגיעים לשם

נעה בן שבת:  למיתקן הזה, האגם, אני חושבת שמגיעים פחות

איגור סטפנסקי: דווקא להפך

איגור סטפנסקי:  בריכת שחייה, למשל קאונטרי קלאב, מי מגיע לשם? האנשים שמפעילים את בריכת השחייה, אלה לא האנשים המקצועיים או הטכניים

איגור סטפנסקי:  יחד עם זאת, כאשר אנחנו מדברים על בריכת דגים למשל או על איזוהי בריכה, זו תעשייה

איגור סטפנסקי:  זה לא להנאה אלא לעסק

איגור סטפנסקי:  לכן שם יש אנשים יותר מקצועיים ויותר מביני עניין

נעה בן שבת: עד כמה אתם מצליחים לפקח על זה שבאמת בודקים אחת לכמה שנים?     

ישראל אייכלר: יש להם שש שנים לטייל בארץ

ישראל אייכלר:  זה נשמע לי מוגזם

ישראל אייכלר:  אם חלילה יקרה איזה אסון, יגידו שכבר שש שנים שלא בדקו את המקום

ישראל אייכלר:  זה נשמע מוגזם

ישראל אייכלר:  לכן אני מציע, אם אתם רוצים, לכתוב שלוש שנים כדי שתוכלו לומר שרק לפני שלוש שנים הייתה בדיקה וזו התקנה

ישראל אייכלר:  שלוש שנים זה נשמע סביר

ידידיה שטכלברג: זה הכי נוח לנו אבל אנחנו לא חושבים שזה נכון

ידידיה שטכלברג:  זה הכי קל

ישראל אייכלר: אני מדבר במקרה שיקרה אסון חלילה

ישראל אייכלר:  כשלא יקרה אסון, ודאי לא צריך ואולי אפילו לא 20 שנים, אבל כל התקנות באות כתוצאה מוורסיי

ידידיה שטכלברג: לא

ידידיה שטכלברג:  בריכת דגים

ישראל אייכלר: אם חלילה יקרה דבר כזה, וזה עלול לקרות

אלכסנדר לובוצקי: אם אפשר להציע הצעה

אלכסנדר לובוצקי:  כמו ברכב

אלכסנדר לובוצקי:  מיתקן חדש פעם יותר ארוך ואחר כך בתדירות יותר גבוהה

אלכסנדר לובוצקי:  מיתקן חדש פעם בחמש שנים או אפילו פעם בשש שנים ואחר כך כל שלוש שנים

ישראל אייכלר: נשמע סביר

נעה בן שבת: מתי המיתקן נחשב מיתקן ישן?     

אלכסנדר לובוצקי: אחרי חמש שנים אלה

ישראל אייכלר: בחמש השנים הראשונות הוא חדש

אלכסנדר לובוצקי: אחרי חמש שנים, כל שלוש שנים

ישראל אייכלר: על שש שנים כבר דיברתם

ישראל אייכלר:  אנחנו מדברים על שלוש שנים

ישראל אייכלר:  כאן מציעים חמש שנים לחדש ושלוש שנים לישן

ישראל אייכלר:  נראה לכם?     

איגור סטפנסקי: נראה לי סביר

איגור סטפנסקי:  כמו ברכב חדש? הטסט החדש הוא אחרי שלוש שנים אבל אחר כך כל שנה

ישראל אייכלר: אני מקבל את ההצעה של בטיחות וגהות

ישראל אייכלר:  חמש שנים ראשונות, חמש שנים

ישראל אייכלר:  אחר כך כל שלוש שנים

ידידיה שטכלברג: צריך לנסח את זה

נעה בן שבת:  אנחנו ננסח אחר כך אבל זה העקרון

נעה בן שבת:  הוא כמובן נבדק כמו שאמרנו בעת הקמה ואחרי כל שינוי והפעלה לראשונה וכן הלאה, ואחר כך הוא מבצע את הבדיקות וגם מדווח לבעלים, אחרי חמש שנים מהקמת המיתקן, הפעלתו לראשונה, ולאחר מכן אחת לשלוש שנים

ישראל אייכלר: נכון

ידידיה שטכלברג: מחזיק מיתקן יוודא את ביצוע הבדיקות כאמור בתקנות משנה (א) ו-(ב) וידאג לתיקון הליקויים אם יהיו כאלה

ידידיה שטכלברג:  אם מחזיק המיתקן אינו בעל המיתקן המחזיק ידווח לבעלים מדי שש שנים על ביצוע הבדיקות ותוצאותיהן, בעל המיתקן יוודא מידי שש שנים כי הבדיקות בוצעו

נעה בן שבת: כמובן גם כאן נצטרך להתאים את שש השנים

ידידיה שטכלברג: תוצאות בדיקות המיתקן כאמור בתקנות משנה (א) ו-(ב) ובתקנה 15 יירשמו בידי הבודק ויימסרו למחזיק המיתקן

נעה בן שבת: עוד הערה

נעה בן שבת:  בסעיף קטן (ב) אמרתם בסוף כמפורט בתקנה 17

נעה בן שבת:  אתם מתכוונים לכך שהוא בודק את המיתקן, הוא בודק את כל הפרטים, את כל התקנות שפורטו בתקנה 17?     

ידידיה שטכלברג: כן

ידידיה שטכלברג:  שזה מתאים לתוכנית של המתכנן

ידידיה שטכלברג: עבודות תחזוקה במיתקן יתבצעו לכל הפחות אחת לשנה, בידי בעל רישיון "חשמלאי ראשי" לפחות

ידידיה שטכלברג:  על מחזיק המיתקןןלוודא ביצוע תחזוקה כאמור

ידידיה שטכלברג:  נתגלה במיתקן ליקוי או פגם – יתוקנו בהקדם האפשרי

ידידיה שטכלברג:  נתגלה ליקוי או פגם המהווה סכנה מיידית לנפש או לרכוש – ינותק המיתקן ממתח מיד ולא חובר מחדש עד שהפגם או הליקוי יתוקן והמיתקן ייבדק על ידי בעל רישיון "חשמלאי בודק" המתאים לגודל המיתקן ויימצא כשיר להפעלה

ישראל אייכלר: זה נשמע הגיוני

ידידיה שטכלברג: שמירת תוכנית המיתקן, תוצאות בדיקות ודיווחים     תוכנית המיתקן ותוצאות בדיקות המיתקן יישמרו ביד מחזיק המיתקן

ידידיה שטכלברג:  בעל מיתקן שאינו מחזיק, ישמור את הדיווחים שנמסרו לו ממחזיק המיתקן לפי תקנות אלה

ידידיה שטכלברג: בנוסף לאמור בתקנות 2(א), (ב) ו-(ד), ד(5), 11(ב) ו-(ג), ו-13(א), מתכנן מיתקן יהיה אחראי לתכנן את המיתקן בהתאם לתקנות 3, 4, 5(א), (ב) ו-(ג), 7, 8, 9, 10, 11(א), (ד), (ה) ו-(ו), 12, 13(ב) עד (ה) לתקנות אלה

ידידיה שטכלברג: בנוסף לאמור בתקנות 2(א) ו-(ג), 6(ב), 14(א), (ב) ו-(ד) ו-15, בודק המיתקן יוודא כי המיתקן עומד בהוראות תקנות אלה, וכן הותקן בהתאם לתוכניות שהוכנו על ידי המתכנן

נעה בן שבת: מחקת כאן את המילים לרבות באמצעות בדיקות ומדידות

ידידיה שטכלברג: נכון

ידידיה שטכלברג:  אפשר למחוק אותן

ידידיה שטכלברג: תחילה     תחילתן של תקנות אלה שישה חודשים מיום פרסומן

ישראל אייכלר: למה שישה חודשים? סתם שואל

ישראל אייכלר:  למה לא מיד?     

ידידיה שטכלברג: צריך פרק זמן ללמוד את התקנות, להבין אותן, לתכנן מחדש

ישראל אייכלר: אני חושב שללמוד מספיק חודש

אלכסנדר לובוצקי: זה עניין של תכנון

אלכסנדר לובוצקי:  תכנון מיתקן לוקח זמן למתכנן

אלכסנדר לובוצקי:  אני חושב, אני מנחש שזאת הסיבה לשישה חודשים

ישראל אייכלר: אתה כמינהל בטיחות וגהות צריך להגיד מאתמול

אלכסנדר לובוצקי: אני לא רק מוסד לבטיחות ולגהות אלא גם הגיוני

אלכסנדר לובוצקי:  לפחות מנסה להיות כזה

גל לבנט: ככל שנדרש איזשהו שינוי לאור התקנות האלה וכמו שאמרנו השוק כבר עובד, ככל שמישהו צריך להזיז, להעלות, להוסיף, נכון שיהיה לו זמן מה להיערך

ידידיה שטכלברג: בכל מקרה זה לא רטרואקטיבית

גל לבנט: האם זאת חייבת להיות חצי שנה, זאת באמת שאלה

ישראל אייכלר: אני חושב שחודש מספיק

ישראל אייכלר:  אתה אומר שזה כבר פועל לפי הכללים האלה

ישראל אייכלר:  אף אחד לא צריך לבוא ולשנות את המיתקן שלו לפי התקנות

ידידיה שטכלברג: בכל מקרה אף אחד לא צריך לשנות מיתקן שכבר קיים מכיוון שאין כאן תחולה רטרואקטיבית

ידידיה שטכלברג:  אם יש כאן מיתקן שעוד לא הוקם אבל הוא תוכנן, הוא בשלבי תכנון, יש גם שינויים קטנים בין ההנחיות לתקנות כי זה עבר סבבים, את משרד המשפטים ואת הוועדה

ידידיה שטכלברג:  מישהו יבוא ויתפוס אותו בקטנה על איזה סעיף קטן שהשתנה וכולי

ידידיה שטכלברג:  זה נכון לתת זמן ללמוד

ידידיה שטכלברג:  אם הוא בהתחלה של התכנון, הוא ילמד ואז יתכנן ואם הוא כבר בסוף התכנון, הוא יתכנן מחדש

ידידיה שטכלברג:  הדברים האלה אורכים זמן

איגור סטפנסקי: יש כאן שאלה לגבי יישום התקנות

איגור סטפנסקי:  נגיד מישהו תכנן וכבר ביצע, באה חברת החשמל ולא מקבלת את המיתקן שהוא כבר מותקן והוא מוכן לכל דבר וזאת כיוון שזה מיידי

נעה בן שבת: אני רוצה לשאול משהו לגבי הבדיקות

נעה בן שבת:  אמרנו שהן אחת לשש שנים ואמרת שזה לא רטרואקטיבי

נעה בן שבת:  אנחנו לא מחילים את זה על מיתקנים קיימים אבל ממתי אנחנו מתחילים לספור את הזמן לבדיקה של בודק המיתקן? נניח שיש מיתקן חשמלי כזה בקרבת מים והוא עובד כבר חמש שנים, ממתי מתחילים לספור?         

אלכסנדר לובוצקי: מעכשיו

אלכסנדר לובוצקי:  מההפעלה הראשונה

נעה בן שבת: מההפעלה הראשונה של המיתקן?     

אלכסנדר לובוצקי: כן

נעה בן שבת: המיתקן הזה עובד

ישראל אייכלר: אם הוא עובד חמש שנים, אחרי שלוש שנים הוא עובר בדיקה

איגור סטפנסקי: אם יש מיתקן קיים והוא עובד, יש את התקנות ותוך שישה חודשים הן נכנסות לתוקף

איגור סטפנסקי:  הבודק היה צריך לבדוק את זה כל חמש שנים, פעם ראשונה כל חמש שנים

איגור סטפנסקי:  הוא יכול לראות האם יש לו את הבדיקה והאם לפני כמה חודשים או לפני חודש או לפני שנה בודק כבר בדק את המקום ואם כן, יש לו עוד ארבע שנים ואחר כך הוא עושה את הכול כל שלוש שנים

ישראל אייכלר: אתם סיימתם או שאתה צריך לצרף לתקנות גם את הציורים האלה?     

נעה בן שבת: חשוב לומר שיש את התוספת לתקנות 1 ו-5 שמדגימות את מישור הייחוס, את גובה מים המקסימלי

ישראל אייכלר: אתה לא רוצה שאני אבקש ממך להסביר את זה כאן

ישראל אייכלר:      אנחנו יכולים לאשר את זה?     

נעה בן שבת: כן

ישראל אייכלר: מי בעד אישור תקנות החשמל (התקנת מיתקן חשמלי בסביבת מאגר מים במתח שאינו עולה על מתח נמוך), התשפ"ד-2024 כפי שהוקרא על ידי ידידיה שטכלברג מהלשכה המשפטית ברשות החשמל? מי נגד? אין מתנגדים

ישראל אייכלר:  מי נמנע? אין נמנעים

ישראל אייכלר: אושר     

ישראל אייכלר: התקנות אושרו פה אחד

ישראל אייכלר:  בהצלחה

ישראל אייכלר:  תודה רבה

ישראל אייכלר:      הישיבה נעולה